Document ID: 32014D0062

KOMISIJAS ĪSTENOŠANAS LĒMUMS
(2014. gada 6. februāris),
ar ko atceļ Lēmumu 2003/766/EK par ārkārtas pasākumiem, lai novērstu Diabrotica virgifera Le Conte izplatību Kopienā
(izziņots ar dokumenta numuru C(2014) 467)
(2014/62/ES)
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Padomes 2000. gada 8. maija Direktīvu 2000/29/EK par aizsardzības pasākumiem pret tādu organismu ievešanu, kas kaitīgi augiem vai augu produktiem, un pret to izplatību Kopienā (1) un jo īpaši tās 16. panta 3. punkta ceturto teikumu,
tā kā:
(1)
Ar Komisijas Lēmumu 2003/766/EK (2) nav izdevies novērst Diabrotica virgifera virgifera Le Conte izplatību, par ko liecina apsekojumi, ko katru gadu saskaņā ar minēto lēmumu veic dalībvalstis. Minētie apsekojumi liecina, ka Diabrotica virgifera virgifera Le Conte ir ieviesies lielā Savienības teritorijas daļā. Turklāt nav praktiski iespējams ierobežot tā tālāku izplatību, neraugoties uz to, ka pastāv efektīvi un ilgtspējīgi kontroles veidi, ar kuriem līdz minimumam samazināt minētā organisma ietekmi uz kukurūzas ražu, jo īpaši augsekas shēmas izmantošana.
(2)
Tādēļ Lēmums 2003/766/EK būtu jāatceļ.
(3)
Šajā lēmumā paredzētie pasākumi ir saskaņā ar Augu veselības pastāvīgās komitejas atzinumu,
IR PIEŅĒMUSI ŠO LĒMUMU.
1. pants
Lēmumu 2003/766/EK atceļ.
2. pants
Šis lēmums ir adresēts dalībvalstīm.
Briselē, 2014. gada 6. februārī

Labels: 20
17
6